AIŠKINAMASIS RAŠTAS

Dėl Molėtų rajono savivaldybės tarybos 2016 m. kovo 31 d. sprendimo Nr. B1-75 „Dėl Molėtų rajono savivaldybės kapinių sąrašų skelbimo Molėtų rajono savivaldybės interneto svetainėje tvarkos aprašo patvirtinimo“ pripažinimo netekusiu galios

1. Parengto tarybos sprendimo projekto tikslai ir uždaviniai:

Tikslas – pripažinti netekusiu galios Molėtų rajono savivaldybės tarybos 2016 m. kovo 31 d. sprendimą Nr. B1-75 „Dėl Molėtų rajono savivaldybės kapinių sąrašų skelbimo Molėtų rajono savivaldybės interneto svetainėje tvarkos aprašo patvirtinimo“.

1. Siūlomos teisinio reguliavimo nuostatos:

Sprendimu teisinio reguliavimo nuostatos nėra nustatomos.

1. Laukiami rezultatai:

Savivaldybės kapinių sąrašas bus skelbiamas ne savivaldybės tarybos, bet Įstatymo nustatyta tvarka

1. Lėšų poreikis ir jų šaltiniai:

Lėšų poreikio nėra.

1. Kiti sprendimui priimti reikalingi pagrindimai, skaičiavimai ar paaiškinimai.

Lietuvos Respublikos Vyriausybės 2022 m. spalio 5 d. nutarimu Nr. 1000 „Dėl Lietuvos Respublikos Vyriausybės 2008 m. lapkričio 19 d. nutarimo Nr. 1207 „Dėl Lietuvos Respublikos žmonių palaikų laidojimo įstatymo įgyvendinamųjų teisės aktų patvirtinimo“ pakeitimo“ panaikino reglamentavimą, kad savivaldybė kapinių sąrašą skelbia savo interneto svetainėje savivaldybės tarybos nustatyta tvarka. Įsigaliojus pakeitimui, savivaldybės kapinių sąrašą turi skelbti Lietuvos Respublikos žmonių palaikų laidojimo įstatymo nustatyta tvarka, todėl savivaldybės tarybos nustatyta tvarka turi būti panaikinta.